Os elementos d'orichen francico representan un superstrato. O superstrato francico en francés ye representau en a fonetica, (h aspirada y g dura), en os sufixos -ard, -aud, en o prefixo me- y en un quantos campos lexicos. Estos campos lexicos son a guerra (éperon, guerre, hache), o dreito (échevin, gage), fiestas y institucions (danser, fief, rang), sentimientos (émoi, haïr, honte), ropa (broder, gant, poche), alimentos (soupe, flan, gateau), cuerpo (guérir, hanche, téton), fauna (hareng, caille, crapaud), flora (houx, tilleul, alise), medio rural (gerbe, blé, jardin), edificios y muebes (banc, fauteuil, halle), ferramientas (houe, louche), colors (bleu, blanc, blond), y antroponimos (Bernard, Gérard).